รู้ก่อนว่าทำไมน้องหมาถึงกินดิน ป้องกันไม่ให้หมากินดิน
พฤติกรรมกินดินนั้นถือเป็นโรค Pica หรือก็คือชอบกินอะไรที่ไม่ใช่อาหาร ในบางเคส โรค pica นั้นเป็นเพราะหมาขาดแร่ธาตุ ไม่ก็เป็นเพราะปัญหาเรื่องปรสิต  แต่บางทีหมาอาจแค่เบื่อก็ได้ โดยเฉพาะพวกหมาเล็กหมาเด็กทั้งหลาย บางทีหมาก็กินดินแก้ปวดท้อง เพราะเผลอกินของแสลงเข้าไป คุณเพิ่งเปลี่ยนอาหารหมาหรือเปล่า หรือว่าเพิ่ม-ลดกิจกรรม ไม่ก็สภาพแวดล้อมเปลี่ยนไป? น้องหมามีอาการหรือพฤติกรรมแปลกๆ ไหม? ถ้าคุณมีหมาหลายตัว มันกินดินทุกตัวเลยหรือเปล่า?  ถ้าหมากินดินเยอะผิดปกติ ให้คอยจับตาดู บางทีหมาอาจกินอะไรแปลกๆ เข้าไปก่อนหน้า เลยทำให้รู้สึกปวดท้องหรือไม่สบายตัว ถ้าหมาทุกตัวที่คุณเลี้ยงไว้กินดินกันทั้งหมด แปลว่าอาหารที่คุณให้อาจจะขาดสารอาหารหรือแร่ธาตุบางประการ แต่ถ้าหมาทุกตัวพากันไปกินดินที่เดียวกัน แสดงว่าจุดนั้นมีอะไรอร่อยๆ ซ่อนอยู่ บางทีหมากินดินเพราะเป็นโรคโลหิตจางที่มีสาเหตุจากการขาดสารอาหารหรือมีปรสิต ถ้าเหงือกหมาซีดขาวหรือเป็นดีซ่าน (สีออกเหลือง) ให้รีบพาไปหาหมอเพื่อตรวจรักษาเพิ่มเติม อาหารหมาสำเร็จรูปส่วนใหญ่มีวิตามินและแร่ธาตุที่เพียงพอต่อสุขภาพอันดีของน้องหมา แต่บางยี่ห้อก็มีแร่ธาตุน้อยกว่าใครเพื่อน ให้คุณลองอ่านฉลากดูแล้วเปรียบเทียบแต่ละยี่ห้อ จะได้แน่ใจว่ามีแร่ธาตุอย่างธาตุเหล็กกับแคลเซียมที่เพียงพอ ถ้าน้องหมากินอาหารดิบหรืออาหารทำเอง ก็เป็นไปได้มากเลยว่าจะได้รับสารอาหารไม่เพียงพอ ลองปรึกษาคุณหมอเรื่องอาหารเสริมเพิ่มแร่ธาตุดู บางทีหมาอาจแค่กินดินเพราะหิว ถ้าหมาอ้วนคุณเลยลดอาหารลง ให้ลองเปลี่ยนมาให้อาหารแบบแคลอรี่ต่ำดู อย่างน้อยหมาก็จะได้อิ่มท้อง แทนที่จะให้อาหารแคลอรี่สูงในปริมาณน้อยๆ ถ้ายังไงก็หาสาเหตุที่หมากินดินไม่เจอ หรือสงสัยว่าอาจเป็นเพราะปัญหาร้ายแรงบางอย่าง ให้พาหมาไปตรวจร่างกาย คุณหมอจะได้รู้สุขภาพโดยรวมของน้องหมา ตรวจวินิจฉัยในแล็บหาโรคหรือปัญหาเรื่องสารอาหาร และตรวจหาปรสิตด้วย  คุณหมอบางคนก็ยินดีให้คำปรึกษาทางโทรศัพท์ คุณก็อาจลองโทรไปคุยก่อนเรื่องพฤติกรรมแปลกๆ ของน้องหมาเพื่อขอคำแนะนำเบื้องต้น อึของน้องหมาก็สำคัญ ถ้าหมาท้องเสียหรืออึเหนียวๆ มันๆ แปลว่าการย่อยอาหารอาจผิดปกติ แปลว่าน้องหมาขาดสารอาหาร เลยต้องพยายามรักษาตัวด้วยการกินดิน ถ้าเห็นแบบนี้ให้รีบปรึกษาคุณหมอด่วน เพราะจะได้รีบตรวจวินิจฉัยแล้วรักษา สนใจน้องหมาให้มากขึ้น แล้วหาของเล่นใหม่ๆ ที่น่าสนใจมาให้น้องหมา ถ้าเป็นไปได้ให้พาหมาไปเดินเล่นไกลหรือบ่อยขึ้น เพราะพอหมายุ่งและเหนื่อย ก็จะไม่ไปเล่นซนกินดินอีก ถ้าคุณสงสัยว่าอาหารหมามีแร่ธาตุไม่เพียงพอ ให้ลองเปลี่ยนยี่ห้อดู อาหารหมาน่ะมีให้เลือกซะมากมายหลายชนิด ถ้าคุณพอมีงบหน่อยก็เลือกยี่ห้อดีๆ แบบ premium ไปเลย เพราะคุณภาพจะสูงกว่า ส่วนผสมก็ย่อยง่ายกว่าเยอะ แต่ขอให้เลือกอาหารที่ตรงตามความต้องการเฉพาะตัวของน้องหมา (อย่างอายุ ขนาด กิจกรรมที่ทำ รวมถึงโรคประจำตัวต่างๆ) สงสัยตรงไหนให้ปรึกษาคุณหมอได้เลย พวกพยาธิอย่าง พยาธิตัวกลม (roundworms), พยาธิปากขอ (hookworms) แล้วก็พยาธิแส้ม้า (whipworms) จะไปแย่งสารอาหารที่จำเป็นของหมา เลยทำให้เป็นโรคโลหิตจาง รวมถึงโรคลำไส้ด้วย ซึ่งทั้ง 2 โรคนี้เป็นสาเหตุว่าทำไมน้องหมาถึงไปกินดิน ถ้าในอึน้องหมามีพยาธิให้เห็น แปลว่าติดพยาธิแบบไม่ต้องสงสัย รวมถึงอาการอื่นๆ อย่างท้องเสีย ไม่ค่อยกินอาหาร ไม่มีแรง และอื่นๆ ถ้าคุณสงสัยว่าน้องหมาจะมีพยาธิเข้าให้แล้ว ก็ให้ลองกินยาถ่ายพยาธิที่หาซื้อได้ทั่วไปตามร้านขายของสัตว์เลี้ยง หรือที่คลินิกรักษาสัตว์ หมาบางพันธุ์ (โดยเฉพาะพวก Australian shepherds กับคอลลี่) นั้นไวต่อส่วนผสมในยาถ่ายพยาธิบางตัวมาก อาจจะแพ้ได้ เพราะงั้นควรตรวจสอบกับคุณหมอก่อนจะดีกว่า นี่เป็นสัญญาณว่าน้องหมาชอบกินอะไรบางอย่าง "ในดิน" ไม่ได้ชอบ "กินดิน" แต่ถ้ายังไงคุณก็รับพฤติกรรมนี้ไม่ได้ ก็ให้หาทางกันไม่ให้น้องหมาไปตรงจุดนั้นแทน ใส่สายจูงให้เรียบร้อย และคอยดูแลอย่างใกล้ชิดระหว่างน้องหมาเดินเล่น ส่งเสียงบอกให้รู้ทันทีว่าคุณไม่ชอบ เวลาเห็นหมาเริ่มกินดิน จากนั้นให้เบี่ยงเบนความสนใจหรือจูงไปที่อื่น ถ้าหมาเลิกสนดินตรงนั้นเมื่อไหร่ให้รีบชม ถ้าหมากินดินเฉพาะบางจุดในสนามของคุณ ให้ลองเอาอะไรไปโรยให้รสเปลี่ยน อย่างพริกป่น ซอสพริก หรือ bitter apple spray (สเปรย์ขมป้องกันหมากัดแทะ มีขายตามร้านขายของสัตว์เลี้ยงและในเน็ต) ถ้าบ้านคุณมีกระถางต้นไม้แล้วน้องหมาชอบแอบไปกินดิน ให้ยกไปวางในที่ที่น้องหมาเขี่ยไม่ถึงถ้าเป็นไปได้ หรือเอาสเปรย์ขมที่ว่ามาพ่นก็ได้ ถ้าเห็นน้องหมาเดินไปที่กระถางเมื่อไหร่ ให้สั่งเสียงดังฟังชัดว่า "นั่งลง" ถ้าน้องหมาทำตามก็ให้ตบรางวัลด้วยขนมชิ้นเล็กๆ จะได้รู้ว่านั่นคือสิ่งที่ควรทำ เอาขวดสเปรย์ใส่น้ำสะอาดเย็นๆ ติดมือไปด้วยตอนพาหมาไปเดินเล่น โดยเฉพาะตอนหมาวิ่งเล่นในสนาม พอเห็นหมาเริ่มกินดินเมื่อไหร่ ให้รีบเข้าไปใกล้แล้วดุเสียงดังฟังชัดว่า "ไม่!" รอ 1 วินาที จากนั้นฉีดสเปรย์พ่นน้ำใส่หน้าเลย  ห้ามใช้น้ำร้อนเด็ดขาด หรือผสมอะไรที่อาจเป็นอันตรายหรือทำน้องหมาแสบตาได้ลงไปในน้ำ ห้ามใช้วิธีนี้กับหมาจอมโหดที่อาจแว้งกัด เป็นอุปกรณ์ที่คุณบังคับได้จากระยะไกล หมาจะได้ไม่ผูกใจเจ็บ เชื่อมโยงการลงโทษกับตัวคุณ อุปกรณ์ที่นิยมกันก็เช่น แตรลม (air horn) หรือปลอกคอ citronella collar ที่ให้คุณกดปล่อยกลิ่นเหม็นๆ ออกมาได้ เจ้าของหลายคนไม่นิยมใช้อุปกรณ์แบบนี้กัน แต่บางคนก็ว่าไม่แรงเกินไป ถ้าคิดว่าแก้พฤติกรรมอันตรายของน้องหมาได้ อันนี้ก็เป็นเรื่องที่คุณต้องขบคิดพิจารณาเอาเอง ว่าแบบไหนเหมาะกับน้องหมาและตัวคุณ ถ้าคุณไปเดินเล่นกับน้องหมาไม่ได้ทุกครั้ง หรือทำยังไงน้องหมาก็ไม่เลิกกินดิน คุณคงต้องให้น้องหมาอยู่ในบ้านแทนตอนคุณไปข้างนอก แต่อย่าลืมเก็บกระถางต้นไม้ในบ้านให้หมด ไม่งั้นน้องหมาก็ยังมีดินไว้ให้กินอยู่ดี ถ้าหมาไม่ยอมเลิกกินดิน แถมแสดงอาการเครียด กระวนกระวาย ให้ลองหาอะไรสนุกๆ ให้ทำก่อน อะไรเครียดๆ เอาออกไปให้หมด แต่ถ้าทำแล้วไม่ได้ผล ก็คงต้องปรึกษาคุณหมอเรื่องใช้ยาคลายเครียดแทน ถ้าให้หมอตรวจแล้วไม่พบอะไรผิดปกติทางด้านร่างกาย แถมสารพัดวิธีที่เราว่ามาใช้ไม่ได้ผลสักอย่าง บางทีคุณอาจต้องพาหมาไปหาครูฝึกหรือผู้เชี่ยวชาญด้านพฤติกรรมสัตว์แทน ให้คุณหมอเป็นคนแนะนำให้ก็ได้ หรือคุณลองศึกษาหาข้อมูลเพิ่มเติมเองจากในเน็ตเลย โดยค้นคำว่า "พฤติกรรมสัตว์" หรือ "ฝึกหมา" เผื่อจะมีที่ไหนอยู่ใกล้บ้านคุณ
หาสาเหตุให้เจอว่าทำไมหมาถึงกินดิน. น้องหมาเริ่มกินดินตั้งแต่เมื่อไหร่. สำรวจเหงือกน้องหมา. ตรวจสอบอาหารของน้องหมา. ปรึกษาคุณหมอ. หาอะไรให้หมาทำ. ลองเปลี่ยนอาหารหมา. ถ่ายพยาธิหน่อย. ถ้าหมาของคุณกินดินเฉพาะบางจุด ก็หลีกเลี่ยงอย่าให้ไปตรงนั้น. เวลาหมาออกนอกบ้านคุณต้องไปด้วย. เก็บกระถางต้นไม้ให้ห่างไกลน้องหมา. ฝึกหมาไม่ให้กินดินด้วยสเปรย์ฉีดน้ำ. ฝึกด้วยอุปกรณ์ลงโทษจากระยะไกล. ให้หมาอยู่ในบ้าน. พิจารณาให้หมากินยาคลายเครียด. ปล่อยให้เป็นเรื่องของครูฝึกมืออาชีพ.
https://www.wikihow.com/Get-a-Dog-to-Stop-Eating-Dirt https://www.wikihow.com/Get-a-Dog-to-Stop-Eating-Dirt
Determining Why Your Dog is Eating Dirt Preventing Your Dog From Eating Dirt